മുസ്ലിം മതപരിവര്ത്തന കേന്ദ്രത്തില് നരക ജീവിതം ലൈംഗിക പീഡനം വെളിപ്പെടുത്തി യുവതി രക്ഷപ്പെടുത്തിയത് ഭര്ത്താവ് ഗില്ബര്ട്ടെത്തി കോഴിക്കോട്: മുസ്ലിം മതപരിവര്ത്തന കേന്ദ്രത്തില് നടക്കുന്ന ഞെട്ടിപ്പിക്കുന്ന സംഭവങ്ങള് വെളിപ്പെടുത്തി യുവതി. കോഴിക്കോട് മുഖദാറിലെ തര്ബിയത്തുല് ഇസ്ലാം സഭയില് നടക്കുന്ന പീഡനകഥകളാണ് യുവതി വെളിപ്പെടുത്തിയത്. 40 ദിവസത്തെ നരകജീവിതമായിരുന്നു അത്. സത്യസരണിയില് നിന്നാണ് തര്ബിയത്തുല് ഇസ്ലാം സഭയിലേക്ക് മാറ്റിയത്. ജയിലില് കഴിയുന്നത് പോലെയാണ് അവിടുത്തെ ജീവിതം. പെണ്കുട്ടികളടക്കം മുപ്പതോളം പേരുണ്ടായിരുന്നു. അവിടെയെത്തി 10 ദിവസം കഴിഞ്ഞപ്പോഴാണ് കൂടെയുണ്ടായിരുന്ന യുവതി താന് ക്രൂരമായി പീഡിപ്പിക്കപ്പെട്ട വിവരം പറഞ്ഞത്. ഒരോരുത്തരെയായി ഉസ്താദ് മുറിയിലേക്ക് വിളിപ്പിക്കുകയായിരുന്നു. പഠിച്ച പാഠങ്ങള് പരിശോധിക്കാനെന്ന പേരിലാണ് മുറിയിലേക്ക് വിളിപ്പിച്ചത്. അതിനിടയിലാണ് പീഡിപ്പിക്കപ്പെട്ടത്. തുടര്ന്ന് അവള് തന്റെ ഭര്ത്താവിനെ വിവരമറിയിക്കുകയായിരുന്നു. ഭര്ത്താവെത്തി ഉസ്താദില് നിന്ന് രക്ഷപ്പെടുത്തുകയായിരുന്നു, അവര് പറഞ്ഞു. കോഴിക്കോട് സര്വകലാശാലയ്ക്കടുത്ത നീരോല്പ്പലത്തെ ഷിനി എന്ന ക്രിസ്തീയ യുവതിയാണ് മതപരിവര്ത്തന കേന്ദ്രത്തിലെ ക്രൂരപീഡനങ്ങള് വെളിപ്പെടുത്തിയത്. ഷിനിയുടെ മതപരിവര്ത്തനം വിവാദമായിരുന്നു. സിപിഎം നീരോല്പ്പലം ബ്രാഞ്ച് കമ്മറ്റിയംഗവും സിഐടിയു തിരൂരങ്ങാടി ഏരിയാ കമ്മിറ്റി അംഗവുമായ പി.ടി. ഗില്ബര്ട്ടിന്റെ ഭാര്യയാണ് ഷിനി. ഭാര്യയെയും മകനെയും നിര്ബന്ധിത മതപരിവര്ത്തനത്തിന് വിധേയമാക്കി തട്ടിക്കൊണ്ടുപോയിരിക്കുകയാണെന്ന് കാണിച്ച് ഹൈക്കോടതിയില് ഹേബിയസ് കോര്പ്പസ് ഹര്ജി നല്കിയിരുന്നു. പോപ്പുലര് ഫ്രണ്ട്, എസ്ഡിപിഐ സംഘമാണ് ഇതിന് പിന്നിലെന്ന് ഗില്ബര്ട്ട് പരാതിപ്പെട്ടിരുന്നു. മതപരിവര്ത്തന സംഘത്തിന്റെ സമ്മര്ദത്തെത്തുടര്ന്ന്, തന്നെ സ്വതന്ത്രമായി പോകാന് അനുവദിക്കണമെന്നായിരുന്നു യുവതി അന്ന് കോടതിയില് പറഞ്ഞത്. എന്നാല്, മതപരിവര്ത്തന കേന്ദ്രത്തില് നിന്ന് പഠനം പൂര്ത്തിയാക്കി പുറത്തിറങ്ങിയ യുവതിയാണ് നിരീക്ഷണത്തില് നിന്ന് രക്ഷപ്പെട്ട് മതപരിവര്ത്തന കേന്ദ്രത്തിലെ ക്രൂരപീഡനങ്ങളെ കുറിച്ച് ഇന്നലെ മാധ്യമങ്ങളോട് വെളിപ്പെടുത്തിയത്. ഭാര്യയെ മതംമാറ്റത്തിന് വിധേയമാക്കിയതിനെ തുടര്ന്ന് സഹായം അഭ്യര്ത്ഥിച്ച് ഗില്ബര്ട്ട് പാര്ട്ടിയെ സമീപിച്ചെങ്കിലും സിപിഎം നേതൃത്വം മതപരിവര്ത്തന സംഘത്തിന് അനുകൂലമായ നിലപാടെടുക്കുകയായിരുന്നു. ഇത് പുറത്തു പറഞ്ഞതിനെ തുടര്ന്ന് ഗില്ബര്ട്ടിനെ സിപിഎമ്മില് നിന്നു പുറത്താക്കിയിരുന്ന